Diari Oficial de la Generalitat Valenciana


Sumari del DOGV 8721, del 20-01-2020 (2020/341)

RESOLUCIÓ de 15 de gener de 2020, de la directora general de Modernització i Relacions amb l'Administració de Justícia, per la qual es fa públic el llistat definitiu de persones aspirants declarades aptes i no aptes en les proves per a l'obtenció del títol de gestor administratiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8721

Data del DOGV
:   20-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/341


Data del document
:   15-01-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 15 de gener de 2020, de la directora general de Modernització i Relacions amb l'Administració de Justícia, per la qual es fa públic el llistat definitiu de persones aspirants declarades aptes i no aptes en les proves per a l'obtenció del títol de gestor administratiu. [2020/341]  
De conformitat amb les bases onze, dotze i tretze de la convocatòria de les proves d'aptitud per a l'obtenció del títol de gestor administratiu (Ordre 7/2019, de 28 de maig, de la Conselleria de Justícia, Administració Pública, Reformes Democràtiques i Llibertats Públiques), i atenent allò que ha sol·licitat la Presidència del Consell de Col·legis Oficials de Gestors Administratius de la Comunitat Valenciana, resolc:  
  
  
Primer  
Després d'haver-se fet pública la llista provisional d'aspirants declarats aptes i no aptes, i una vegada conclosa la posterior fase d'al·legacions de les persones interessades i revisió dels exercicis, la Presidència del Consell de Col·legis Oficials de Gestors Administratius de la Comunitat Valenciana ha sol·licitat, en data 14 de gener de 2020, elevar a definitiva la llista provisional de persones declarades aptes, publicada per la Resolució d'11 de desembre de 2019, de la directora general de Modernització i Relacions amb l'Administració de Justícia (DOGV 8698, 16.12.2019), i ordenar la realització dels tràmits subsegüents del procés.  
  
Segon  
La llista definitiva mencionada en el punt anterior pot consultar-se en el web del Consell Autonòmic (http://consejogestorescv.com), així com en les seus dels col·legis oficials d'Alacant i València i en la delegació de Castelló.  
  
Tercer  
Les persones aspirants que figuren com a aptes en aquest llistat poden sol·licitar a la Presidència del Consell de Col·legis Oficials de Gestors Administratius de la Comunitat Valenciana l'expedició del títol de gestor administratiu adjuntant a la sol·licitud els següents documents:  
  
1. Còpia compulsada o confrontada del document nacional d'identitat, o d'algun altre document oficial que acredite la identitat i la nacionalitat de l'aspirant apte o de l'aspirant apta.  
2. Còpia compulsada del títol universitari oficial que haja fet constar en la sol·licitud, certificat acadèmic de tindre superats els estudis per a obtindre'l, o, si escau, resguard del depòsit per a l'obtenció.  
  
3. Quan el títol haja sigut expedit a l'estranger, haurà d'aportar-se la credencial acreditativa de l'homologació.  
4. Quan es tracte de persones estrangeres residents a Espanya procedents de tercers països, haurà d'aportar-se l'acreditació de la reciprocitat de títols i drets amb el seu estat d'origen.  
5. Declaració responsable que la persona no haja sigut expulsada o separada en virtut d'un expedient disciplinari de cap de les administracions públiques, així com de no trobar-se inhabilitada per a l'acompliment de funcions públiques, en l'àmbit de cap dels estats membres de la Unió Europea, altres estats signataris de l'Acord sobre l'Espai Econòmic Europeu o tercers estats amb què hi haja convenis de reciprocitat en la matèria.  
6. Qualsevol dels documents previstos en l'apartat 2 de la base dotze de la convocatòria, per a complir l'obligació ressenyada en l'apartat 1.  
  
  
València, 15 de gener de 2020.- La directora general de Modernització i Relacions amb l'Administració de Justícia: Bárbara López Ramón.